તમે તમારા આઉટફિટ્સ સિવડાવો તેમાંથી બચેલા કાપડમાંથી પણ જે તે સિવડાવેલા ડ્રેસને મેચિંગ જ્વેલરી તૈયાર કરી શકો છો અથવા તૈયાર કરાવી શકો છો. જો તમારે હળવી જ્વેલરી બનાવવી હોય તો વેસ્ટ કાપડના એક સરખાં ટુકડા કરીને તેને તેના મેચિંગ દોરાથી સીવીને નેકલેસ, એરિંગ, બ્રેસલેટ, પાયલ અને વીંટી પણ તૈયાર કરી શકાય છે. જો તમારે હેવિ જ્વેલરી તૈયાર કરવી હોય તો વધેલા કાપડની ગોટીઓ બનાવી લો. એ ગોટીથી કોલર નેકલેસ બને એમ તેને સિવતા જાઓ. તે નેકલેસ ઉપર ડાયમંડ ચોંટાડો. એવી જ ડિઝાઈનની બુટ્ટી, બ્રેસલેટ અને અન્ય ઘરેણા પણ બનાવી શકાય છે. જેથી તમે મેચિંગ જ્વેલરી પણ પ્રસંગે પહેરી શકો અને એ પણ ખૂબ જ સસ્તી કિંમતે.